Obavještavamo poljoprivredne proizvođače sa područja općine Ilijaš da su Odlukom o novčanim podrškama u poljoprivrednoj proizvodnji na području općine Ilijaš za 2022. godinu ustanovljene mjere u vidu novčanih podrški za ostvarenu proizvodnju kao i investicijske projekte. Uslov za podnošenje zahtjeva za novčani podsticaj je predhodan upis prizvođača u Registar poljoprivrednih gazdinstava i Registar klijenata.

Rok za podošenje zahtjeva:

- za animalnu poljoprivrednu proizvodnju do **31.08.2022.god**.,

- za investicijske projekte do **30.11.2022.god**.,

**Zahtjevi za podsticaj mogu se preuzeti na info pultu Općine Ilijaš.**

1.  Prilikom podnošenja zahtjeva, na protokolu općine, za ostvarivanje podsticaja iz oblasti animalne proizvodnje poljoprivrednici su obavezni priložiti ovjerene kopije potvrda o veterinarskom nadzoru stoke koju izdaje ovlaštena Veterinarska organizacija, kopiju transakcijskog računa i Zapisnik o ostvarenoj proizvodnji sačinjen od strane Stručne službe Ministarstva privrede KS. Za stoku za koju nadležna Veterinarska organizacija konstatuje da ima zaraznu bolest, kandidat ne može ostvariti pravo na novčani podsticaj.

 2**.** Prilikom podnošenja zahtjeva za ostvarivanje podsticaja iz oblasti investicijskih projekata poljoprivrednici su obavezni priložiti ovjerenu kopiju fakture i fiskalnog računa o kupovini, ovjerenu kopiju saobračajne dozvole za poljoprivredne mašine i priključne uređaje koji podliježu registraciji, kopiju transakcijskog računa i Zapisnik o ostvarenoj kupovini sačinjen od strane Stručne službe Ministarstva privrede KS

 Zahtjevi poslije navedenog roka neće se uzimati u razmatranje. Za više informacija obratite se u Službu za privredu i finansije općine Ilijaš,kancelarija br.13.